
 RAPORT DE SPECIALITATE
privind trecerea din domeniul public al Municipiului Timişoara în domeniul privat 
al municipiului Timişoara, a unor mijloace fixe  aflate în administrarea Societăţii de Transport Public Timişoara, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora


Avand in vedere Referatul de aprobare a proiectului de hotărâre nr.	SC2021-8656/31.03.2021 al Primarului Municipiului Timişoara şi Proiectul de hotărâre privind trecerea din domeniul public al Municipiului Timişoara în domeniul privat al municipiului Timişoara, a unor mijloace fixe  aflate în administrarea Societăţii de Transport Public Timişoara, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora,facem următoarele precizări:
Prin adresa numărul SC2021-006317/09.03.2021, Hotărârea Consiliului de Administrație a Societăţii de Transport Public Timişoara ( fostă Regia Autonomă De Transport Timişoara ) nr. 9/31.01.2020 și procesul-verbal de inventariere nr. 29345/31.12.2020, Societatea de Transport Public Timişoara a solicitat promovarea unui Proiect de Hotărâre a Consiliului Local, care să aprobe trecerea din domeniul public al Municipiului Timişoara, în domeniul privat al Municipiului Timişoara, a mijloacelor fixe evidenţiate mai jos în vederea scoaterii din funcţiune.
În procesul-verbal de inventariere nr. 29345/31.12.2020, a bunurilor care aparțin domeniului public și privat al Municipiului Timișoara – construcții și echipamente speciale, clădirile și terenurile aferente acestora – aflate în administrarea/concesionarea/folosința Societății de Transport Public Timișoara ( fosta Regie Autonomă de Transport Timișoara ), se propune trecerea lor în domeniul privat al Municipiului Timișoara în vederea scoaterii din funcțiune totale sau parțiale, pentru a putea realiza lucrările de modernizare a infrastructurii de transport.
Conform Hotărârii Consiliului de administrație nr.9/31.01.2020 a Societăţii de Transport Public Timişoara,pentru mijloacele fixe având numerele de inventar 18809 - rețea contact P-ța Mărăsti, 18810 - rețea contact intersecția I.I.de la Brad, 18822 - rețea electrică P-ța Bălcescu, 18823 - rețea contact colț cu str.Gării, 18813 - rețea contact intersecția cu Pop de Băsești, 18816 -linie contact dublă Piața Oituz, 18817 - linie contact T.Ionescu-str.Popa Șapcă, 18828 - linie contact str.Gh.Lazăr-Piața Avram Iancu, 18815 - linie contact Operei-Bv.Republicii, 18812 - linie contact Piața Horațiu-Piața Bălcescu, 18703 - drum de acces Substația 3, 18704 -împrejmuiri și porți Substația 3, 18705 - rețele exterioare în incinta Substației 3, 18708 - cablu subteran de 1kw, 18819 - rețea Simion Bărnuțiu, 18820 - extindere linie- Combinatul Petrochimic, 18744 - branșament apă-canal Stația 8, 18827 - linie contact dublă Str.Cloșca, 18814 - linie contact dublă Str.Gh.Dima, 18818 - linie contact Str.Simion Bărnuțiu, 18724-alimentare cu energie electrică Substația 5, 18713 - conductă alimentare cu apă Substația C.Lipovei, 18714 - cabluri telefonice stație redresare C.Lipovei, 18825 - linie contact B-dul Sudului-Centru Civic, 18717 - instalații electrice Substația 4-Calea Lipovei, 18826 - linie troleibuz Bv.Sudului-Centru civic, 18811 - lucrări I.I.de la Brad, 18700 - rețea de alimentare întoarcere Substația nr.2, 18701 - rețea de alimentare cablu stația Reșița, 18863 - echipamente intersecția Calea Buziașului, 19230 - echipamnete la intersecția Piața Traian, 18748 - lucrări de alimentare cu apă și canalizare substația 9,  administratorul propune scoaterea din funcțiune  a mijloacelor fixe având în vedere vechimea, starea de funcționare și necesitatea unor casări parțiale sau totale care fac obiectul unor reparații sau a unor investiții care se vor realiza la infrastructura de transport a Timișoarei. Pentru mijlocul fix având numărul de inventar 19279 s-a emis autorizatia de construire nr. 315/30.03.2017 privind „ Construcţii pentru instituţii publice – Consolidare, amenajări interioare,exterioare ( demolare cabină poartă ). Acestea sunt cuprinse în evidenţa mijloacelor fixe ale Primăriei Municipiului Timişoara la o valoare totală de  4.436.361,33 lei ( înscrise în anexa 1). 
Prin dezmembrare, materialele reutilizabile se vor folosi în procesul de întreţinere şi reparaţie a infrastructurii de transport, iar restul materialelor vor fi valorificate ca deşeuri de materiale. Veniturile care rezultă din valorificarea acestor active, după deducerea cheltuielilor cu dezmembrarea lor, se vor vira la bugetul local.   
 Conform O.U.G. nr.57/2019, art.286, alin.4, ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.
  Conform prevederilor Ordonanței de Urgență nr.57/2019 - privind codul Administrativ, art.361, alin.2, ”Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
Pentru a fi casate, este necesară trecerea mijloacelor fixe din domeniul public al Municipiului Timişoara în domeniul privat al Municipiului Timişoara, în conformitate cu Ordonanţa Guvernului nr. 57/2019 privind codul administrativ, art.361 alin.2 și art.286 alin 4 , privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale.
	Luând în considerare faptul că, mijloacele fixe menționate mai sus, nu sunt de uz sau de interes public, aceste mijloace fixe făcând parte din domeniul public al Municipiului Timişoara conform HG977/2002 şi aflate în administrarea Societăţii de Transport Public Timişoara,conform HCL245/19.10.1999,HCL153/21.12.2004,HCL223/30.05.2006, a Protcolului nr. SC2003-22565/23.12.2003, a Protocolului nr. SC2005-7941/28.04.2005, a protocolului SC2006-13258/04.07.2006, şi sunt cuprinse în evidenţa mijloacelor fixe ale Primăriei Municipiului Timişoara, propunem spre analiza Comisiilor din cadrul Consiliului Local al Municipiului Timișoara, proiectul privind aprobarea trecerii din domeniul public al Municipiului Timișoara în domeniul privat al Municipiului Timişoara, a unor mijloace fixe  aflate în administrarea Societăţii de Transport Public Timişoara, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora.
	Având în vedere prevederile legale expuse în prezentul raport,apreciem că proiectul de hotărâre menționat mai sus îndeplinește condițiile pentru a fi supus dezbaterii și aprobării în plenul consiliului local.

